Komission asetus (EY) N:o 2053/97, annettu 20 päivänä lokakuuta 1997, neuvoston asetuksessa (ETY) N:o 822/87 säädettyjen tiettyjen enologisten käytäntöjen käyttöä koskevista edellytyksistä annetun asetuksen (ETY) N:o 3220/90 muuttamisesta



Virallinen lehti nro L 287 , 21/10/1997 s. 0015 - 0017



KOMISSION ASETUS (EY) N:o 2053/97, annettu 20 päivänä lokakuuta 1997, neuvoston asetuksessa (ETY) N:o 822/87 säädettyjen tiettyjen enologisten käytäntöjen käyttöä koskevista edellytyksistä annetun asetuksen (ETY) N:o 3220/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1417/97 (2), ja erityisesti sen 15 artiklan 6 kohdan, sekä katsoo, että komission asetuksessa (ETY) N:o 3220/90 (3), sellaisena kuin se on viimeksi muutettuna asetuksella (EY) N:o 2624/95 (4), määritellään asetuksessa (ETY) N:o 822/87 säädettyjen tiettyjen enologisten käytäntöjen käyttöä koskevat edellytykset; on aiheellista täydentää sitä elektrodialyysikäsittelyn käyttöä koskevien edellytysten osalta, jotta varmistetaan viinikiven stabilointi asetuksessa (ETY) N:o 822/87 säädetyllä tavalla, ottaen huomioon tässä vaiheessa käytettävissä olevat tekniset tiedot tämän uuden käsittelyn vaikutuksia tma-laatuviinien erityisiin laatuominaisuuksiin ei ole mahdollista vahvistaa lopullisesti varsinkaan niiden tyypin osalta; on syytä olla toistaiseksi sallimatta sen käyttöä tma-laatuviinien valmistuksessa ottaen huomioon tarve pitää yllä tietty laadun taso ja välttää kaupan vääristymiä eri alueiden välillä, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3220/90 seuraavasti: 1) Lisätään 1 artiklaan 4 kohta seuraavasti. "4. Elektrodialyysikäsittelyä, jonka käytöstä viinikiven stabiloinnin varmistamiseksi säädetään asetuksen (ETY) N:o 822/87 liitteessä VI olevan 4 kohdan b alakohdassa, saa käyttää ainoastaan pöytäviiniin ja ainoastaan, jos se täyttää tämän asetuksen liitteessä IV esitetyt määräykset." 2) Lisätään tämän asetuksen liite liitteen III jälkeen. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä lokakuuta 1997. Komission puolesta Franz FISCHLER Komission jäsen (1) EYVL L 84, 27.3.1987, s. 1 (2) EYVL L 196, 24.7.1997, s. 10 (3) EYVL L 308, 8.11.1990, s. 22 (4) EYVL L 269, 11.11.1995, s. 1 LIITE "LIITE IV ELEKTRODIALYYSIKÄSITTELYÄ KOSKEVAT MÄÄRÄYKSET Tällä käsittelyllä pyritään viinikiven stabilointiin happaman kaliumtartraatin ja kalsiumtartraatin (ja muiden kalsiumsuolojen) osalta erottamalla viinistä siinä olevat liialliset ionit sähkökentän avulla käyttäen sekä sellaisia kalvoja, jotka ainoastaan anionit läpäisevät että sellaisia kalvoja, jotka ainoastaan kationit läpäisevät. 1. KALVOIHIN SOVELLETTAVAT MÄÄRÄYKSET 1.1. Kalvot asetetaan vaihdellen "suotopuristimen" tyyppiseen järjestelmään tai johonkin vastaavaan järjestelmään, joka erottaa käsittelyosaston (viini) ja tiivistymisosaston (ylimääräinen vesi). 1.2. Kalvot, jotka kationit lävistävät, on mukautettava sopiviksi ainoastaan kationien erottamiseen ja erityisesti kationien K+ ja Ca++ erottamiseen. 1.3. Kalvot, jota anionit lävistävät, on mukautettava sopiviksi ainoastaan anionien erottamiseen ja erityisesti tartraattianionien erottamiseen. 1.4. Kalvoista ei saa aiheutua liiallisia muutoksia viinin fysikaalis-kemialliseen koostumukseen tai aistittaviin ominaisuuksiin. Niiden on vastattava seuraavia edellytyksiä: - Niiden on oltava valmistettu hyvän valmistustavan mukaisesti niistä aineista, joita voidaan käyttää komission direktiivin 90/128/ETY (1) liitteessä II mainittujen, elintarvikkeiden kanssa kosketuksiin joutuvien muovimateriaalien valmistuksessa. - Eletrodialyysilaitteen käyttäjän on osoitettava, että käytetyt kalvot vastaavat edellä kuvailtuja ominaisuuksia ja että korvaamisen on suorittanut asiantunteva henkilö. - Niistä ei saa irrota mitään ainetta siinä määrin, että siitä aiheutuu vaaraa ihmisten terveydelle tai se vaikuttaa haitallisesti elintarvikkeiden hajuun tai makuun, ja niiden on vastattava direktiivissä 90/128/ETY säädettyjä vaatimuksia. - Käytettäessä kalvoja niiden ja viinin ainesosien välillä ei saa tapahtua yhteisvaikutusta, joka voi aiheuttaa käsiteltävässä tuotteessa uusia yhdisteitä, joilla voi olla toksikologisia vaikutuksia. Uusien elektrodialyysikalvojen stabiliteetti varmistetaan viinin fysikaalis-kemiallista koostumusta jäljittelevällä simulantilla, jotta tiettyjen elektrodialyysikalvoista peräisin olevien ainesten mahdollista siirtymistä voidaan tutkia. Suositeltu koemenettely on seuraava: Simulantti on vesi-etanoliliuos, joka on puskuroitu viinin pH:n sekä sähkönjohtokyvyn tasolle. Sen koostumus on seuraava: - puhdas etanoli: 11 l - hapan kaliumtartraatti: 380 g - kaliumkloridi: 60 g - tiivistetty rikkihappo: 5 ml - tislattu vesi: riittävästi 100 litralle. Tätä liuosta käytetään siirtymäkokeissa elektrodialyysilaitteiston suljetussa virtapiirissä sähköjännitteen (1 voltti/kenno) vallitessa suhteessa 50 litraa/m² anioni- ja kationikalvoja, kunnes liuoksen suolapitoisuus on vähentynyt 50 prosenttiin. Kierto nesteessä käynnistetään liuoksella, jonka kaliumkloridipitoisuus on 5 g/l. Siirtyviä aineksia tutkitaan simulantista sekä elektrodialyysista tulevasta nesteestä. Kalvon koostumukseen sisältyvät orgaaniset molekyylit, jotka voivat siirtyä käsiteltävään liuokseen, analysoidaan. Jokaisesta yhdisteestä suoritetaan erityinen analyysi hyväksytyssä laboratoriossa. Kaikkien analysoitujen yhdisteiden pitoisuuden simulantissa on oltava yhteensä alle 50 ìg/l. Yleensäkin kyseisiin kalvoihin on sovellettava yleisohjeita, jotka koskevat elintarvikkeiden kanssa kosketuksiin joutuvia materiaaleja. 2. KALVOJEN KÄYTTÖÖN SOVELLETTAVAT MÄÄRÄYKSET Kalvopari, jota voidaan käyttää viinikiven elektrodialyysilla suoritettavaan stabilointiin, määritetään siten, että seuraavia edellytyksiä noudatetaan: - viinin pH laskee enintään 0,3 pH-yksikköä, - haihtuvien happojen pitoisuus vähenee vähemmän kuin 0,12 g/l (2 meq etikkahappona ilmoitettuna), - elektrodialyysikäsittely ei vaikuta viinin ei-ionisiin yhdisteisiin, varsinkaan polyfenoleihin ja polysakkarideihin, - pienten molekyylien kuten etanolin diffuusio vähenee, ja alkometriluku pienenee enintään 0,1 tilavuusprosenttia, - kyseisten kalvojen säilytys ja puhdistus on suoritettava sallittujen menettelytapojen mukaisesti aineilla, joiden käyttö on sallittu elintarvikkeiden valmistuksessa, - kalvot merkitään, jotta niiden vaihdon seuranta järjestelmässä on mahdollista, - käytettävää laitteistoa ohjataan ohjaus- ja valvontajärjestelmällä, jossa otetaan huomioon kullekin viinille ominainen epästabiliteetti siten, että ainoastaan liiallinen hapan kaliumtartraatti ja liialliset kalsiumsuolat poistetaan, - käsittleyn toteuttamisesta vastaa enologi tai tekninen asiantuntija. Tämä käsittely on kirjattava asetuksen (ETY) N:o 822/87 71 artiklan 2 kohdassa tarkoitettuun rekisteriin.(1) EYVL L 75, 21.3.1990, s. 19 "